उपभोक्ता दिवस पर हुई गोष्ठी
अलवर. राष्ट्रीय उपभोक्ता दिवस पर आयोजित गोष्ठी मेंं बोलती वक्ता।
अलवर | राष्ट्रीयउपभोक्ता दिवस के मौके पर अखिल भारतीय ग्राहक पंचायत अलवर इकाई की ओर से ग्राहक जागरण गोष्ठी का आयोजन किया गया। कार्यक्रम संयोजक राजेश बंसल ने बताया कि अशोक सर्किल के पास एसएससी इंस्टीट्यूट पर आयोजित कार्यक्रम में पंचायत के प्रांतीय सहमंत्री सुनील जैन ने ग्राहक पंचायत की ओर से देशभर में किए जा रहे काम गतिविधियों के बारे में जानकारी दी। उन्होंने कहा कि समाज में रहने वाला प्रत्येक व्यक्ति ग्राहक है। उसका व्यापारिक, शिक्षण, सरकारी या अन्य संस्थाओं द्वारा शोषण किया जाता है। इसलिए हमें जागरूक रहना पड़ेगा। एडवोकेट राजश्री अग्रवाल ने छात्रों को उपभोक्ता कानून की जानकारी दी। उन्होंने बिजली के बिलों में बढ़ोतरी को अनुचित बताया। गोष्ठी की अध्यक्षता कर रहे भाजपा नेता जोगेंद्र गुप्ता ने पेट्रोल की शुद्धता नियमित जांच की बात कही। उन्होंने ऑनलाइन गैस बुकिंग के साथ-साथ एजेंसियों पर भी बुकिंग की सुविधा देने की मांग रखी। कार्यक्रम में रमेश अग्रवाल, बजरंग दल के पूर्व संयोजक जगजीत यादव, श्याम पांचाल, सुमित यादव, सहित अनेक लोग मौजूद थे। मंच संचालन महेशचंद शर्मा ने किया।
hin_Deva awa_Deva hin_Deva